NASTA PILDIRAAMAT
Tšau!
Ma viin Pinni diivanile pisut puhkama.
Saame siis alustada.
Panen su siia magama.
Täna räägin, mida Jeesus tegi
viimasel päeval siin maa peal, enne kui Ta tagasi taevasse läks.
Jeesus oli maa peale tulnud vaid mõneks ajaks,
et täita Taevaisa poolt antud tähtsat ülesannet.
Selles loos oleme Õlimäel.
See on tänapäeva Iisraelis praeguseni olemas.
Siin näeme pisut mäge.
Sellel on kummaline nimi, Õlimägi.
Jeesus oli palunud kõiki,
nii oma sõpru ja järgijaid kui ka oma esimesi 12-t jüngrit,
Õlimäele, et olla koos veel viimast korda.
Jeesus oli ilmunud jüngritele mitmeid kordi.
Ta tegi taas mitmeid imesid.
Kas mäletad imet kaladega?
Võrgus oli ühtäkki 153 kala.
Jeesus oli oma järgijatega mitmeid kordi veel koos.
Kuid nüüd oli saabunud aeg hüvastijätuks.
Jeesuse juurde Õlimäele oli tulnud päris palju rahvast.
Kõik tundsid ja aimasid, et eriline hetk on saabunud.
Inimesed kuulasid hoolega, mis Jeesusel oli veel öelda.
Rahva hulgas oli lisaks Jeesuse jüngritele veel teisigi.
Seal olid veel Maarja ja Marta, kes olid Jeesuse sõbrad.
Laatsaruski, kelle Jeesus oli varem surnuist üles äratanud.
Nad kõik kuulasid tähelepanelikult Jeesuse viimaseid sõnu ja õpetust.
Seal valitses pisut murelik meeleolu.
"Miks Jeesus meid maha jätab?"
"Miks Ta ei võiks meie juurde jääda?"
Kuid Jeesus oli rääkinud, et läheb tagasi taevasse, Isa juurde.
Ta läheb meile Taevast kodu ettevalmistama,
kuhu meil ühel päeval minna, kui see päev kätte tuleb.
Jeesus oli täitnud Taevaisa poolt antud ülesande.
See ülesanne oli rääkida Jumalast ja surra ristil.
Ristisurm oli karistus, mida vääris inimsugu,
kuid Jeesus tahtis teha seda inimeste eest.
Jeesus rääkis Õlimäel oma kuulajatele väga tähtsaid sõnu,
Meil kõigil on hea neid täna meeles pidada.
Kui inimesed seal kuulasid, ütles Jeesus neile:
"Nüüd on mul aeg minna tagasi oma Isa juurde.
Kuid teie kõik, naised ja mehed, tüdrukud ja poisid,
Teie kõik minge kõikjale maailma, ümber kogu maakera,
minge erinevatesse maadesse ja paikadesse ja linnadesse,
jutustage kõigile minust ja minu Isast,
et taevasse jõuaks võimalikult palju inimesi.
Ristige neid Isa, Poja ja Püha Vaimu nimesse.
Mina olen teiega iga päev
kuni maailma ajastu lõpuni, kuigi te ei näe mind."
Jeesus lubas, et Ta saadab taevast abistaja.
Selle, kes aitab levitada rõõmusõnumit,
kui minnakse kogu maailmale kuulutama sõnumit Jeesusest.
Siis juhtus midagi imelist, kõik jäid jahmunult vaatama.
Äkitselt, kui Jeesus seal Õlimäel seisis,
hakkas Ta aeglaselt ülespoole liikuma.
Piibel räägib, et Jeesus tõsteti üles taeva poole.
Pilvedesse, mis taevast paistsid.
Aina ülespoole ja ülespoole.
Viimaks oli näha vaid pilvi, kui Jeesus kadus pilvedesse.
Kõik inimesed jäid pingsalt taevasse pilvi vaatama.
Mis saab nüüd edasi?
Nii mõnelgi oli imestunud ilme, kõik jäid väga vaikseks.
Samal ajal ilmusid kaks säravates riietes meest.
Üks neist tuli rahva hulka ja ütles:
"Mis te imestate siin ja taevasse vaatate?"
See oli ingel.
Ta ütles: "Samamoodi, nagu nägite
Jeesust üles minevat ja pilvedesse kaduvat,
samal moel tuleb Jeesus ühel päeval tagasi.
Sealt pilvede tagant tuleb Ta omadele järgi,
et neid koju viia."
Kas pole põnev?
See päev võib tulla millal iganes.
Me ei tea seda.
Jeesus tuleb sealt pilvedest ja ilmub meile kõigile.
Järgmine kord kuuled,
millise abistaja läkitas Jeesus jüngritele.
Näeme järgmisel korral!
Tõlge: Mare Peterson